《虎丘》
宋代·孙觌

冬温阳久亢，一雪意颇快。乘兴泛扁舟，出郭信如迈。

放棹得虎丘，恍然银色界。瑶山夹细径，琼树偃曲盖。

引步到层楼，极目吴城隘。飞鸾翔空中，千峰幂天外。

暗虚云可凌，寒重酒易解。群儿庆老翁，于此气不惫。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。